Argentina terma jamoasi sardori Lionel Messi 2016 yilda Amerika kubogi finalida Chili terma jamoasidan uchralgan mag‘lubiyatdan so‘ng (0:0, 2:4 penaltilar seriyasi) qilgan qarorini esladi. O‘shandan keyin futbolchi terma jamoadan ketganini ma’lum qilgan, biroq ma’lum muddat o‘tib, yana terma jamoaga qaytgandi. «Alam ustida terma jamoadan ketish qaroriga kelgandim, keyin esa qaytishni xohlayotganimni aytishga uyaldim. Ammo Edgardo Bausa (o‘sha vaqtda Argentina terma jamoasi bosh murabbiyi — Tribuna.Uz) va jamoadagi sheriklarim meni safga qaytishimni osonlashtirish uchun qo‘llaridan kelgan barcha ishni amalga oshirishdi», — deya Messining so‘zlarini keltiradi DIRECTV Sports.